Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7114. Il-EUR-Lex hu l-aċċess fuq l-internet għal-liġi Ewropea. Il-Kunsill tal-Unjoni Ewropea ddetermina li l-persuni, l-entitajiet u l-korpi li jidhru fl-Annessi msemmija hawn fuq għandhom jibqgħu jiġu inklużi fil-lista ta' persuni, entitajiet u korpi soġġetti għall-miżuri restrittivi previsti fid-Deċiżjoni 2011/101/PESK u fir-Regolament (KE) Nru 314/2004. Qiegħda tinġibed l-attenzjoni tal-persuni, l-entitajiet u l-korpi kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fl-Anness II għar-Regolament (KE) Nru 314/2004, sabiex tinkiseb awtorizzazzjoni biex jintużaw fondi ffriżati għal ħtiġijiet bażiċi jew ħlasijiet speċifiċi (ara l-Artikolu 7 tar-Regolament). Il-persuni, l-entitajiet u l-korpi kkonċernati jistgħu jippreżentaw talba lill-Kunsill, flimkien ma' dokumentazzjoni ta' sostenn, sabiex id-deċiżjoni li huma jiġu inklużi fil-lista msemmija hawn fuq terġa' tiġi kkunsidrata. Din it-talba għandha tintbagħat fl-indirizz li ġej: Qed tinġibed ukoll l-attenzjoni tal-persuni, l-entitajiet u l-korpi kkonċernati dwar il-possibbiltà li d-Deċiżjoni tal-Kunsill tiġi kkontestata quddiem il-Qorti Ġenerali tal-Unjoni Ewropea, konformement mal-kondizzjonijiet stabbiliti fl-Artikolu 275(2) u l-Artikolu 263(4) u (6) tat-Trattat dwar il-Funzjonament tal-Unjoni Ewropea. Lista tal-kumitati eżistenti li jassistu lill-Kummissjoni Ewropea fl-eżerċizzju tal-poteri eżekuttivi tagħha fir-rigward tal-implimentazzjoni, l-applikazzjoni u l-iżvilupp tal-acquis ta' Schengen. Il-kumitat tas-"Solidarjetà u Ġestjoni tal-Flussi ta' Migrazzjoni" stabbilit mid-Deċiżjoni Nru 574/2007/KE tal-Parlament Ewropew u tal-Kunsill tat-23 ta' Mejju 2007 li jistabbilixxi l-Fond għall-Fruntieri Esterni għall-perjodu mill-2007 sal-2013 bħala parti mill-programm Ġenerali – "Solidarjetà u Ġestjoni tal-Flussi ta' Migrazzjoni", Din in-notifika qiegħda tinħareġ skont ir-regoli tal-Ftehim dwar iż-Żona Ekonomika Ewropea (il-"Ftehim ŻEE") u l-Ftehim bejn l-Istati tal-EFTA dwar it-twaqqif ta' Awtorità ta' Sorveljanza u ta' Qorti tal-Ġustizzja (il-"Ftehim dwar is-Sorveljanza u l-Qorti")(l-"SCA"). L-Awtorità ta' Sorveljanza tal-EFTA (l-"Awtorità") tqis l-att imsemmi hawn fuq bħala rilevanti għaż-ŻEE. Sabiex iżżomm kundizzjonijiet indaqs ta' kompetizzjoni u sabiex tiżgura applikazzjoni uniformi tar-regoli tal-kompetizzjoni taż-ŻEE madwar iż-Żona Ekonomika Ewropea ("ŻEE"), l-awtorità ta' Sorveljanza tal-EFTA qed tadotta l-avviż preżenti skont l-Artikolu 5 (2) (b) u l-Artikolu 25 (1) tal-SCA. Meta l-partijiet għall-proċedimenti jkunu lesti li jirrikonoxxu l-parteċipazzjoni tagħhom f'kartell li jmur kontra l-Artikolu 53 ŻEE u għalhekk ikunu naqsu mir-responsabbiltà tagħhom, jistgħu wkoll jikkontribwixxu biex ikunu mgħaġġla l-proċedimenti li jwasslu għall-adozzjoni tad-deċiżjoni korrispondenti skont l-Artikolu 7 u l-Artikolu 23 tal-Kapitolu II tal-Protokoll 4 tal-SCA dwar l-implimentazzjoni tar-regoli tal-kompetizzjoni stabbiliti fl-Artikoli 53 u 54 ŻEE bil-mod u bis-salvagwardji speċifikati f'din in-Notifika. Filwaqt li l-Awtorità, bħala l-awtorità investigattiva u l-gwardjana tal-Ftehim ŻEE li hi mogħtija s-setgħa li tadotta deċiżjonijiet ta' rinfurzar suġġetti għall-kontroll ġuridiku tal-Qorti EFTA, ma tinnegozjax il-kwistjoni dwar l-eżistenza ta' ksur tal-liġi ŻEE u s-sanzjoni li tkun xierqa, tista' tippremja l-kooperazzjoni deskritta f'din in-Notifika. Il-Kapitolu III tal-Protkoll 4 tal-SCA dwar il-mod ta' kif jitmexxew il-proċedimenti mill-Awtorità skont l-Artikoli 53 u 54 tal-Ftehim ŻEE jistabbilixxi r-regoli prattiċi ewlenin li jikkonċernaw il-mod kif jitwettqu l-proċedimenti fil-każi ta' antitrust inklużi dawk applikabbli fil-varjant għar-riżoluzzjoni tat-tilwima. F'dan ir-rigward, il-Kapitolu III tal-Protkoll 4 tal-SCA jagħti s-setgħa lill-Awtorità tagħżilx li tesplora l-proċediment tar-riżoluzzjoni tat-tilwima jew le fil-każi ta' kartelli, filwaqt li tiżgura li l-għażla tal-proċediment tar-riżoluzzjoni tat-tilwima ma tkunx tista' tiġi imposta fuq il-partijiet. L-Awtorità għandha marġni wiesa' ta' diskrezzjoni biex tiddetermina liema każi jistgħu jkunu addattati biex tesplora l-interess tal-partijiet f'parteċipazzjoni f'diskussjonijiet dwar riżolviment, kif ukoll biex tiddeċiedi f'liema każi tinvolvi ruħha jew twaqqagħhom jew inkella ssolvihom. F'dan ir-rigward, tajjeb li tiġi kkunsidrata l-probabbiltà li jintlaħaq ftehim komuni dwar l-ambitu tal-oġġezzjonijiet potenzjali mal-partijiet involuti sa skadenza raġonevoli, in vista ta' fatturi bħalma huma l-għadd tal-partijiet involuti, il-pożizzjonijiet konfliġġenti prevedibbli dwar l-attribuzzjoni tar-responsabbiltajiet, il-limitu tal-kontestazzjoni tal-fatti. Barra minn hekk, jiġi kkunsidrat jekk, fid-dawl tal-progress miksub f'sens ġenerali, inkluż l-iskala tal-piż neċessarju biex ikunu pprovduti verżjonijiet mhux kundifenzjali tad-dokumenti fil-fajl, ikunx probabbli li din il-proċedura ta' riżolviment tkunx iktar effikaċi. Jistgħu jitqiesu wkoll konsiderazzjoni oħra bħalma huwa l-ħolqien ta' preċedent. L-Awtorità tista' wkoll tiddeċiedi li ma tkomplix id-diskussjonijiet dwar ir-riżolviment jekk il-partijiet tal-proċedimenti jikkoordinaw biex jgħawġu jew jeliminaw kull evidenza relevanti biex ikun stabbilit il-ksur jew xi parti minnu jew għall-kalkolu ta' multa applikabbli. Tgħawwiġ jew eliminazzjoni tal-evidenza relevanti biex ikun stabbilit il-ksur jew xi parti minnu jista' wkoll jikkostitwixxi ċirkustanza aggravanti skont it-tifsira tal-punt 28 tal-Linji Gwida tal-Awtorità dwar il-metodu ta' kif jiġu ffissati l-multi imposti skont l-Artikolu 23(2)(a) tal-Kapitolu II tal-Protokoll 4 għall-SCA (il-Linji Gwida dwar il-multi), u jista' jkun meqjus bħala nuqqas ta' kooperazzjoni skont it-tifsira tal-punti 12 u 27 tan-Notifika dwar Klemenzi. L-Awtorità tista' tidħol biss għal diskussjonijiet dwar riżolviment jekk issir talba bil-miktub mill-partijiet ikkonċernati. Filwaqt li l-partijiet għall-proċedimenti m'għandhomx dritt għal riżolviment, jekk l-Awtorità jidhrilha li, fil-prinċipju, ikun xieraq li każ jiġi riżolt, din għandha tesplora l-interess fir-riżolviment tal-partijiet kollha għall-istess proċedimenti. Il-partijiet għall-proċedimenti m'għandhomx jiżvelaw lil ebda parti terza oħra fi kwalunkwe ġurisdizzjoni l-kontenut tad-diskussjonijiet jew tad-dokumenti li huma kellhom aċċess għalihom invista tar-riżolviment, sakemm ma jkollhomx awtorizzazzjoni espliċita mill-Awtorità. Kwalunkwe ksur f'dan ir-rigward jista' jwassal li l-Awtorità ma' tikkunsidrax it-talba tal-impriża biex issegwi l-proċediment tar-riżolviment. Kxif bħal dan jista' wkoll jikkostitwixxi ċirkustanza aggravanti, skont it-tifsira tal-punt 20 tal-Linji Gwida u jista' jkun meqjus bħala nuqqas ta' kooperazzjoni skont it-tifsira tal-punti 12 u 27 tan-Notifika dwar Klemenzi. Jekk l-Awtorità tikkunsidra l-adozzjoni ta' deċiżjoni skont l-Artikolu 7 u/jew l-Artikolu 23 tal-Kapitolu II tal-Protokoll 4 tal-SCA, ikun meħtieġ li bil-quddiem jiġu identifikati u rikonoxxuti bħala partijiet għall-proċedimenti l-persuni legali li jistgħu jkunu suġġetti għall-penali minħabba l-ksur tal-Artikolu 53 tal-Ftehim ŻEE. Għal dan il-għan, il-bidu ta' proċedimenti skont l-Artikolu 11(6) tal-Kapitolu II tal-Protokoll 4 tal-SCA bil-għan tal-adozzjoni ta' deċiżjoni bħal din jista' jseħħ fi kwalunkwe ħin, imma mhux aktar tard mid-data li fiha l-Awtorità toħroġ dikjarazzjoni ta' oġġezzjonijiet kontra l-partijiet ikkonċernati. L-Artikolu 2(1) tal-Kapitolu III tal-Protokoll 4 tal-SCA jispeċifika wkoll li, jekk l-Awtorità tqis li jkun xieraq li tesplora l-interess tal-partijiet f'parteċipazzjoni fid-diskussjonijiet dwar ir-riżolviment, hi tagħti bidu għal proċedimenti mhux aktar tard mid-data li fiha tkun jew għamlet dikjarazzjoni dwar l-oġġezzjonijiet jew talbet lill-partijiet jiddikjaraw bil-miktub l-interess tagħhom f'parteċipazzjoni f'diskussjonijiet dwar riżolviment, liema miż-żewġ dati tiġi l-ewwel. Il-bidu ta' proċedimenti skont l-Artikolu 11(6) tal-Kapitolu II tal-Protokoll 4 tal-SCA mill-Awtorità għandu jeħles lill-awtoritajiet tal-kompetizzjoni tal-Istati tal-EFTA mill-kompetenza tagħhom li japplikaw l-Artikolu 53 tal-Ftehim ŻEE għal dan il-każ. Jekk l-Awtorità tikkunsidra li jkun xieraq li tesplora l-interess tal-partijiet fil-parteċipazzjoni f'diskussjonijiet dwar ir-riżolviment, hi tiffissa skadenza li ma tkunx anqas minn ġimagħtejn skont l-Artikoli 10a(1) u 17(3) tal-Kapitolu III tal-Protokoll 4 tal-SCA li fl-ambitu tiegħu il-partijiet għall-istess proċedimenti għandhom jiddikjaraw bil-miktub jekk ikunx bi ħsiebhom jipparteċipaw f'diskussjonijiet dwar riżolviment bil-għan li possibbilment jagħmlu sottomissjonijiet għal riżolviment aktar 'il quddiem. Din id-dikjarazzjoni miktuba ma timplikax ammissjoni mill-partijiet li pparteċipaw fi ksur jew li kienu responsabbli għalih. Kull meta l-Awtorità tibda proċedura kontra żewġ partijiet jew iktar fl-istess impriża, l-Awtorità tinforma lil kull parti bl-entitajiet legali l-oħra li hi tidentifika fl-istess impriża u li għandhom x'jaqsmu wkoll mal-proċediment. F'każ bħal dan, jekk il-partijiet ikkonċernati jixtiequ jipparteċipaw f'diskussjonijiet dwar riżolviment, dawn għandhom jaħtru rappreżentanti konġunti li jkollhom is-setgħa biex jaġixxu f'isimhom sa tmiem l-iskadenza msemmija fil-punt 11. Il-ħatra ta' rappreżentanti konġunti għandha biss l-iskop li tħaffef id-diskussjonijiet dwar riżolviment u ma tippreġudikax bl-ebda mod l-attribuzzjoni tar-responsabbilità għall-ksur fost il-partijiet differenti. L-Awtorità tista' ma tikkunsidrax kwalunkwe applikazzjoni għall-immunità mill-multi jew it-tnaqqis tagħhom fuq il-bażi li din l-applikazzjoni tkun ġiet sottomessa wara l-perjodu ta' skadenza msemmi fil-punt 11. Jekk uħud mill-partijiet għall-proċedimenti jitolbu għal diskussjonijiet dwar riżolviment u jikkonformaw mar-rekwiżiti msemmija fil-punti 11 u 12, l-Awtorità tista' ssegwi l-proċediment ta' riżolviment permezz ta' kuntatti bilaterali bejn l-Awtorità u l-kandidati tar-riżolviment. Meta l-progress li jkun sar matul id-diskussjonijiet dwar ir-riżolviment iwassal għal qbil komuni dwar l-ambitu tal-oġġezzjonijiet eventwali u l-istima tal-firxa tal-multi li x'aktarx se jkunu imposti mill-Awtorità, u l-Awtorità tieħu konsiderazzjoni preliminari li fid-dawl tal-progress li sar, din il-proċedura tkun iktar effikaċi, l-Awtorità tista' tiffissa skadenza finali ta' mill-inqas 15-il ġurnata ta' xogħol għal impriża biex tippreżenta sottomissjoni ta' riżolviment finali skont l-Artikoli 10a (2) u 17 (3) tal-Kapitolu III tal-Protokoll 4 tal-SCA. L-iskadenza tista' tittawwal wara talba rraġunata. Qabel l-għoti ta' din l-iskadenza, il-partijiet ikollhom id-dritt li, fuq talba tagħhom, jingħataw l-informazzjoni speċifikata fil-punt 15 żvelata lilhom. Il-partijiet jistgħu jappellaw lill-Uffiċjal tas-Seduta fi kwalunkwe ħin matul il-proċediment tar-riżolviment fir-rigward ta' kwistjonijiet marbuta mad-drittijiet tad-difiża. Dmir l-Uffiċjal tas-Seduta hu li jiżgura li d-drittijiet tad-difiża jkunu rispettati. Jekk il-partijiet ikkonċernati jonqsu milli jippreżentaw sottomissjoni tar-riżolviment, il-proċediment li jwassal għad-deċiżjoni finali fil-każ tagħhom jimxi skont id-dispożizzjonijiet ġenerali, partikularment fl-Artikoli 10(2), 12(1) u 15(1) tal-Kapitolu 4 tal-SCA, minflok dawk li jirregolaw il-proċediment tar-riżolviment. Il-partijiet li jagħżlu li jsir proċediment ta' riżolviment iridu jagħmlu talba formali għar-riżolviment fil-forma ta' sottomissjoni għal riżolviment. Is-sottomissjoni għal riżolviment prevista fl-Artikolu 10a (2) tal-Kapitolu III tal-Protokoll 4 tal-SCA għandu jkun fiha: rikonoxximent f'termini ċari u mingħajr ekwivoċi tar-responsabbiltà tal-partijiet għall-ksur imfisser fil-qosor fir-rigward tal-iskop tiegħu, l-implimentazzjoni possibbli, il-fatti ewlenin, il-kwalifikazzjoni ġuridika tagħhom, u t-tul ta' żmien tal-parteċipazzjoni fil-ksur bi qbil mar-riżultati tad-diskussjonijiet ta' riżolviment; il-konferma tal-partijiet li huma kienu rċevew informazzjoni biżżejjed dwar l-oġġezzjonijiet li l-Awtorità tipprevedi li ser tqajjem kontrihom u li kienu ngħataw opportunità biżżejjed biex jesprimu l-fehmiet tagħhom mal-Awtorità; il-konferma tal-partijiet li, fid-dawl ta' dak li ssemma hawn fuq, ma jipprevedux li ser jitolbu aċċess għall-fajl jew jitolbu smigħ ieħor f'seduta verbali, sakemm l-Awtorità ma tirriflettix is-sottomissjonijiet tagħhom għar-riżolviment fid-dikjarazzjoni tal-oġġezzjonijiet u d-deċiżjoni; il-ftehim tal-partijiet li jirċievu d-dikjarazzjoni tal-oġġezzjonijiet u d-deċiżjoni finali skont l-Artikoli 7 u 23 tal-Kapitolu II tal-Protokoll 4 tal-SCA f'lingwa uffiċjali taż-ŻEE li jkun hemm qbil dwarha. Ir-rikonoxximenti u l-konfermi pprovduti mill-partijiet rigward riżolviment jikkostitwixxu espressjoni tal-impenn tagħhom biex jikkooperaw fil-maniġġar veloċi tal-każ skont il-proċediment ta' riżolviment. Madankollu, dawn ir-rikonoxximenti u l-konfermi huma suġġetti għall-aċċettazzjoni mill-Awtorità tat-talba tagħhom għal riżolviment, inkluż l-ogħla ammont previst tal-multa. Għalhekk, it-talbiet għal riżolviment ma jistgħux jiġu rrevokati b'mod unilaterali mill-partijiet li jkunu pprovdewhom sakemm l-Awtorità ma tilqax it-talbiet tagħhom għal riżolviment billi tirrifletti s-sottomissjonijiet għal riżolviment l-ewwel f'dikjarazzjoni tal-oġġezzjonijiet u fl-aħħar nett, f'deċiżjoni finali (ara f'dan ir-rigward il-punti 27 u 29). Id-dikjarazzjoni tal-oġġezzjonijiet, tkun meqjusa bħala konferma tas-sottomissjonijiet għal riżolviment jekk tirrifletti l-kontenut tagħhom fil-kwistjonijiet tal-punt 20 (a). Barra minn hekk, biex deċiżjoni finali titqies bħala riflessjoni tas-sottomissjonijiet għal riżolviment, għandha wkoll timponi multa li ma tkunx taqbeż l-ogħla ammont indikat fiha. Jekk id-dikjarazzjoni ta' oġġezzjonijiet tirrifletti s-sottomissjonijiet tal-partijiet għal riżolviment, il-partijiet ikkonċernati jkunu, sa skadenza ta' mill-inqas ġimagħtejn ffissata mill-Awtorità skont l-Artikoli 10a(3) u 17(3) tal-Kapitolu III tal-Protokoll 4 tal-SCA, weġbuha billi sempliċement jikkonfermaw (f'termini mingħajr ekwivoċi) li d-dikjarazzjoni ta' oġġezzjonijiet tikkorrispondi mal-kontenut tas-sottomissjonijiet tagħhom dwar ir-riżolviment u li għalhekk huma jibqgħu marbuta li jsegwu l-proċediment tar-riżolviment. Jekk din it-tweġiba ma ssirx, l-Awtorità tieħu nota tan-nuqqas ta' impenn tal-parti u tista' wkoll ma tikkunsidrax it-talba tal-parti biex issegwi l-proċediment ta' riżolviment. L-Awtorità żżomm id-dritt li tadotta dikjarazzjoni tal-oġġezzjonijiet li ma tirriflettix is-sottomissjoni tal-partijiet għal riżolviment. F'dan il-każ, ikunu japplikaw id-dispożizzjonijiet ġenerali fl-Artikoli 10(2), 12(1) u 15(1) tal-Kapitolu III tal-Protokoll 4 tal-SCA. Ir-rikonoxximenti pprovduti mill-partijiet fis-sottomissjonijiet għal riżolviment jitqiesu bħala li ġew irtirati u ma jkunux jistgħu jintużaw bħala evidenza kontra l-ebda waħda mill-partijiet għall-proċedimenti. Għaldaqstant, il-partijiet ikkonċernati ma jkunux iktar marbuta bis-sottomissjonijiet tagħhom għal rizolviment u tinħarġilhom skadenza li tippermettilhom li, fuq talba, jippreżentaw id-difiża tagħhom mill-ġdid, inkluza l-possibbiltà li jitolbu aċċess għall-fajl u smigħ f'seduta verbali. Ladarba l-partijiet ikunu wieġbu għad-dikjarazzjoni tal-oġġezzjonijiet u jikkonfermaw l-impenn tagħhom biex jirriżolvu, il-Kapitolu III tal-Protokoll 4 tal-SCA jippermetti lill-Awtorità tipproċedi, mingħajr ebda pass proċedurali ieħor, bl-adozzjoni tad-deċiżjoni finali sussegwenti skont l-Artikoli 7 u/jew 23 tal-Kapitolu II tal-Protokoll 4 tal-SCA, wara konsultazzjoni mal-Kumitat Konsultattiv skont l-Artikolu 14 tal-Kapitolu III tal-Protokoll 4 tal-SCA. B'mod partikolari, dan ifisser li l-ebda seduta verbali jew aċċess għall-fajl ma jistgħu jintalbu minn dawk il-partijiet ladarba s-sottomissjonijiet tagħhom għal riżolviment ikunu riflessi mid-dikjarazzjoni tal-oġġezzjonijiet f'konformità mal-Artikoli 12(2) u 15(1a) tal-Kapitolu III tal-Protokoll 4 tal-SCA. L-Awtorità żżomm id-dritt li tadotta pożizzjoni finali li titbiegħed mill-pożizzjoni preliminari tagħha ppreżentata f'dikjarazzjoni ta' oġġezzjonijiet li tikkonferma s-sottomissjonijiet tal-partijiet għal riżolviment, jew wara li tikkunsidra l-opinjonijiet żviluppati mill-Kumitat Konsultattiv jew konsiderazzjonijiet oħra marbuta mal-awtonomija aħħarija tal-Awtorità f'dan ir-rigward. Madankollu, jekk l-Awtorità tagħżel li taġixxi f'dan is-sens, hija għandha tinforma lill-partijiet u tinnotifikalhom dikjarazzjoni ta' oġġezzjonijiet ġdida sabiex ikunu jistgħu jeżerċitaw id-dritt ta' difiża tagħhom skont ir-regoli ġenerali tal-proċediment. B'segwitu għal dan il-partijiet b'hekk ikollhom id-dritt li jitolbu aċċess għall-fajl, għal smigħ f'seduta verbali u għal tweġiba għad-dikjarazzjoni tal-oġġezzjonijiet. Ir-rikonoxximenti pprovduti mill-partijiet fis-sottomissjonijiet għal riżolviment jitqiesu bħala li ġew irtirati u ma jkunux jistgħu jintużaw bħala evidenza kontra l-ebda waħda mill-partijiet għall-proċedimenti. L-ammont finali tal-multa f'każ speċifiku jiġi stabbilit fid-deċiżjoni li fiha tikkonstata l-ksur skont l-Artikolu 7 u timponi multa skont l-Artikolu 23 tal-Kapitolu II tal-Protokoll 4 tal-SCA. F'konformità mal-prattika tal-Awtorità, il-fatt li impriża kkooperat mal-Awtorità fil-qafas ta' din in-Notifika matul il-proċediment amministrattiv ser jiġi indikat fid-deċiżjoni finali, biex tiġi spjegata r-raġuni li tiġġustifika l-livell tal-multa. F'każi li fihom sar riżolviment ma' impriżi li jkunu talbu għall-benefiċċji ta' trattament favorevoli, it-tnaqqis fil-multa li jkun ingħatalhom għar-riżolviment ikun miżjud mal-kumpens mogħti bħala benefiċċju tat-trattament favorevoli. L-aċċess għas-sottomissjonijiet ta' riżolviment huwa mogħti biss lil dawk id-destinatarji ta' dikjarazzjoni ta' oġġezzjonijiet li ma talbux riżolviment, ladaba jikkommettu ruħhom – flimkien mar-rappreżentanti legali li għandhom l-aċċess għan-nom tagħhom – li ma jagħmlux kopji b'meżżi mekkaniċi jew elettroniċi ta' ebda informazzjoni fis-sottomissjonijiet ta' riżolviment li għalihom qegħdin jingħataw aċċess u li jiżguraw li l-informazzjoni meħuda mis-sottomissjoni ta' riżolviment tkun użata biss għall-iskopijiet tal-proċeduri ġudizzjarji u amministrattivi għall-applikazzjoni tar-regoli tal-kompetizzjoni Komunitarji fil-kwestjoni fil-proċedimenti relatati. Partijiet oħra bħalma huma r-rikorrenti ma jingħatawx aċċess għas-sottomissjonijiet ta' riżolviment. L-użu ta' informazzjoni bħal din għal skop differenti waqt il-proċedura tista' tkun meqjusa bħala nuqqas ta' kooperazzjoni fis-sens tal-punti 12 u 27 tan-Notifika tat-Trattament Favorevoli. Barra minn hekk, jekk użu bħal dan isir wara li l-Awtorità tkun addottat deċiżjoni ta' projbizzjoni fil-proċedimenti, l-Awtorità tista', fi kwalunkwe proċediment legali quddiem il-Qorti tal-EFTA, titlob lill-Qorti biex iżżid il-multa fir-rigward tal-impriża responsabbli. F'każ li l-informazzjoni tintuża għal skop ieħor, fi kwalunkwe ħin, bl-involviment ta' rappreżentanti legali esterni, l-Awtorità tista' tirraporta l-inċident lill-uffiċċju fejn ir-rappreżentant legali jipprattika, bl-għan ta' azzjoni dixxiplinarja. Fuq rikjesta tal-applikant, l-Awtorità tista' taċċetta li s-sottomissjoni ta' riżolviment tingħata bil-fomm. Is-sottomissjonijiet ta' riżolviment bil-fomm ikunu rrekordjati u traskritti fil-bini tal-Awtorità. Skont l-Artikolu 19 tal-Kapitolu II tal-Protokoll 4 tal-SCA u l-Artikoli 3(3) u 17(3) tal-Kapitolu III tal-Protokoll 4 tal-SCA l-impriżi li jagħmlu sottomissjonijiet ta' riżolviment bil-fomm jingħataw l-opportunità li jivverifikaw il-preċiżjoni tar-rekord, li jkun disponibbli fil-bini tal-Awtorità, u jistgħu jikkoreġu is-sustanza tas-sottomissjonijiet orali tagħhom u l-preċiżjoni tat-traskritt minnufih. Id-deċiżjonijiet finali meħuda mill-Awtorità skont il-Kapitolu II tal-Protokoll 4 tal-SCA huma suġġetti għal eżami ġuriżdizzjonali skont l-Artikolu 36 tat-Trattat tal-SCA. Barra minn hekk, kif previst fl-Artikolu 35 tal-SCA u l-Artikolu 31 tal-Kapitolu II tal-Protokoll 4 tal-SCA, il-Qorti tal-EFTA għandha kompetenza ġuriżdizzjonali mingħajr limitu biex teżamina deċiżjonijiet dwar multi adottati skont l-Artikolu 23 tal-Kapitolu II tal-Protokoll 4 tal-SCA. Il-partijiet jistgħu juru interess f'riżolviment ipotetiku. Ittra lill-impriżi (u lill-Istati EFTA) kollha li tinfurmahom bid-deċiżjoni li jinfetħu proċeduri għal riżolviment (Artikolu 11(6)) u li titlobhom juru l-interess tagħhom fir-riżolviment. L-iżvelar u l-iskambju tal-argumenti dwar oġġezzjonijiet, responsabbiltajiet, il-firxa ta' multi potenzjali. L-iżvelar tal-evidenza użata biex tistabbilixxi l-oġġezzjonijiet, ir-responsabbiltajiet, il-multi potenzjali. L-iżvelar ta' verżjonijiet ta' dokumenti fil-fajl li mhumiex kunfidenzjali, meta ġustifikat. Sottomissjonijiet ta' rizolviment proviżorji mill-impriżi, rappreżentati flimkien fejn applikabbli. L-Awtorità tibgħat konferma li tkun irċeviet l-applikazzjonijiet. In-notifika ta' dikjarazzjonijiet ta' oġġezzjonijiet simplifikati li tikkonferma s-sottomissjonijiet ta' riżolviment tal-impriża, fejn xieraq. Ir-risposta tal-impriża għad-dikjarazzjonijiet ta' oġġezzjonijiet li tikkonferma b'mod ċar li din tirrifletti s-sottomissjoni ta' riżolviment tagħha. Kumitat Konsultattiv dwar l-abbozz tad-deċiżjoni finali simplifikata. Jekk jaqbel il-Kulleġġ: L-adozzjoni tad-deċiżjoni finali simplifikata. Klassi 1.8.: Prodotti oħra tal-Anness I tat-Trattat (ħwawar eċċ.) "Kafae Doi Tung" jirreferi għall-kafeni Arabica miksubin minn pjanti tal-kafè mkabbrin fil-Medda tal-Muntanja Nang Non fil-Provinċja ta' Chiang Rai, 800-1 200 metru 'l fuq mil-livell tal-baħar fiż-żona tal-Proġett ta' Żvilupp ta' Doi Tung, li tkopri 2 amphur (distretti): id-distretti ta' Mae Fah Luang u Mae Sai mil-latitudni 20°13′45′′ sa 20°26′39′′ fit-Tramuntana u mil-lonġitudni 99°43′18′′ sa 99°52′52′′ fil-Lvant (minn hawn 'il quddiem imsejħa "Iż-Żona Ġeografika Definita"). "Kafae Doi Tung" huwa esklussivament tal-ibridi Arabica kummerċjali, derivat minn inkroċji tal-ibridi: Catimor, Caturra u Catuai. "Kafae Doi Tung" huwa kafè ta' oriġini waħda. Siġar tal-kafè jitkabbru fid-dell ta' foresti kollha ħdura, li jirċievu kura b'attenzjoni f'kull stadju tal-ipproċessar. Isirlu pproċessar b'attenzjoni li jibda mit-tħawwil sal-inkaljar u l-imballaġġ. "Kafae Doi Tung" huwa ħieles minn tossini u okratossina. Dan jagħti lill-Kafae Doi Tung togħma unika bilanċjata sewwa b'riħa/aroma ħelwa ta' frott, b'ħafna aċidità mhix qawwija u huwa ta' korp medju u bi ħjiel tal-muntanji. Kafè: Arabica derivat minn inkroċji ta' ibridi: Catimor, Caturra u Catuai, biex jinżammu kwalitajiet stabbli. Karatteristiċi fiżiċi ta' "Kafae Doi Tung": Kafeni Ħodor: il-kafeni ħodor tal-kwalità ta' "Kafae Doi Tung" huma ħodor jagħtu fl-ikħal jew ta' lewn aħdar, u jkollhom umdità ta' 10-12 %. Kafè Inkaljat: il-kafè inkaljat tal-kwalità ta' "Kafae Doi Tung" huwa ta' aċidità moderata u ta' korp medju. L-inkaljar jista' jsir f'livelli minn ħafif, medju jew skur ħafna. Il-kafè inkaljat ikun ta' lewn minn jagħti fil-kannella sa kannella skur, u jkun ta' togħma unika bilanċjata sewwa b'riħa/aroma ħelwa ta' frott, ħafna aċidità mhix qawwija u ta' korp medju. "Kafae Doi Tung" ingħata wkoll Reġistrazzjoni ta' Indikazzjoni Ġeografika mid-Dipartiment tal-Proprjetà Intellettwali tal-Ministeru tal-Kummerċ tat-Tajlandja fl-2006, li tirriżerva l-użu tal-isem tal-marka ta' "Kafae Doi Tung" għall-kafè ta' oriġini waħda, imkabbar f'elevazzjonijiet ta' 800-1 200 metru 'l fuq mil-livell tal-baħar. Il-kafeni tal-fosdqa huma taż-żona tal-Proġett ta' Żvilupp ta' Doi Tung. Il-kafè aħdar ġej minn fosdqiet friski ta' siġar tal-kafè fiż-żona tal-Proġett ta' Żvilupp ta' Doi Tung, u pproċessati fil-fabbrika tal-Proġett ta' Żvilupp ta' Doi Tung mill-Fondazzjoni Mae Fah Luang. Mhux applikabbli. Iż-żerriegħa tingħażel minn pjanti ta' rendiment għoli li jkunu ħielsa minn mard u pesti u jkollhom perċentwali għolja ta' raħs. Iż-żerriegħa għandha tingħażel mid-Dipartiment tal-Agrikoltura permezz tal-Fondazzjoni Mae Fah Luang. L-għelieqi ta' tħawwil jinsabu 800-1 200 metru 'l fuq mil-livell tal-baħar, fid-dell naturali ta' foresti kollha ħdura. Id-dell u x-xaqliba tal-għolja taż-żona jwasslu għal tisjir bil-mod tal-kafeni tal-fosdqa biex dawn isiru kumplessi, sfieq u b'togħma intensa. Il-pjanti jitħawlu madwar 2 × 2 metri minn xulxin. Il-qtugħ tal-ħaxix u t-tinqija jsiru regolarment matul is-sena. Il-ħaxix maqtugħ jintuża biex titgħatta l-ħofra tat-tħawwil fil-bażi tal-pjanta. Jintużaw fertilizzanti għas-sostenn tal-weraq u l-frott u fertilizzanti għall-ħamrija f'intervalli xierqa. Ma jintużawx sustanzi kimiċi biex ma jkunx hemm jew biex jitneħħew pesti. Il-fergħat jintraqmu biex ir-rimjiet ikomplu jinqasmu f'fergħat ġodda, skont l-istandard tal-Fondazzjoni Mae Fah Luang. Iż-żmien tal-ħsad kull sena huwa madwar Ottubru-Frar. Il-fosdqiet li jkunu saru biss jinġabru bl-idejn metikolożament. Il-fosdqiet miġburin jittieħdu mill-ewwel fil-fabbrika fl-istess jum. Jintuża makkinarju ta' standard għoli għall-ħasil biex titneħħa l-qoxra, u l-fosdqiet li ma jkunux saru jiġu sseparati billi jitilgħu fil-wiċċ u jitneħħew. Imbagħad il-fosdqiet ta' kwalità tajba titneħħielhom il-polpa minn maż-żerriegħa. Il-kafeni magħżulin jitqiegħdu f'magna ċentrifugali li fiha titneħħa l-muċilaġni. Wara dan, il-kafeni jiffermentaw għal madwar 36 siegħa fl-ilma biex ikun żgurat li l-muċilaġni tkun tneħħiet għalkollox, ħaġa li tolqot ukoll l-iżvilupp tal-kwalitajiet ta' aroma u t-togħma uniċi tal-kafeni. Wara l-fermentazzjoni, il-kafeni jinħaslu b'ilma ġieri frisk u mbagħad jitnixxfu fix-xemx fuq medda tas-siment u jitqallbu kull 30 minuta. Dan jerġa' jsir mill-ġdid kuljum sakemm l-umdità tinżel għal 10-12 %. Il-qxur niexfa b'umdità ta' 10-12 % tkun imballata fi xkejjer ta' drapp aħrax u tinħażen fuq paletti, lil ħinn mid-dawl tax-xemx f'post imrewwaħ. Hemm erba' stadji involuti fil-proċess. L-endokarpu jiġi sseparat mill-qoxra niexfa u mbagħad jgħaddi minn blower biex jitnaddaf u jitneħħewlu xi sedimenti li jkun għad fadal. Il-kafeni ħodor jitnaqqew skont it-tul tad-dijametru, u jitnaqqew skont il-piż billi tintuża l-qawwa tal-gravità. Il-kafeni ħodor tal-kwalità ta' "Kafae Doi Tung" magħrufin bħala Peaberry, Extra Fancy, Fancy, No 1 u Prime jinkisbu b'dan il-proċess. Huma ta' lewn aħdar jagħti fl-ikħal jew aħdar jagħti fil-griż u għandhom umdità ta' 10-12 %. Il-kafeni ħodor jiġu inkaljati minn inkaljaturi ta' esperjenza fl-inkaljar f'magni tal-inkaljar ta' kwalità għolja. L-inkaljar jista' jsir f'livelli differenti, minn ħafif, medju għal skur ħafna. L-ewwel jiġi inkaljat lott żgħir, segwit minn testijiet ta' trattament bir-raża, qabel ma jiġu inkaljati lottijiet kbar. Kull lott isirulu testijiet ta' trattament bir-raża wara l-inkaljar, u ssir proċedura b'attenzjoni biex ikun eliminat id-dijossidu tal-karbonju, billi tingħata attenzjoni biex tinżamm l-aroma ta' kafè. Normalment il-proċess ta' inkaljar jieħu madwar 12-15-il minuta. Il-kafè inkaljat ta' daqsijiet u kwalitajiet varji mbagħad jitħallat skont il-formuli differenti. Il-kafè inkaljat jintaħan fi tliet livelli: oħxon, medju u fin. Il-proċess kollu tal-produzzjoni jkun ikkontrollat u mmonitorjat permezz tar-reġistrazzjoni ta' membri tat-tħawwil tal-kafè. Il-kontroll jitmexxa mill-Fondazzjoni Mae Fah Luang. Il-proċess tal-produzzjoni msemmi hawn fuq għandu jkun iddokumentat għall-fini tat-traċċabilità ta' "Kafae Doi Tung". Il-proċess tal-produzzjoni ta' "Kafae Doi Tung" għandu jkun spezzjonat skont is-Sistema ta' Kontroll Intern ("SKI") organizzata mill-Fondazzjoni Mae Fah Luang, li hija intitolata tispezzjona l-proċessi tal-produzzjoni u l-ħżin ta' "Kafae Doi Tung" f'kull żmien mingħajr ma tagħti avviż minn qabel. Il-bdiewa, kolletturi tal-kafè, proċessuri, imballaturi u distributuri tal-"Kafae Doi Tung" li jixtiequ jużaw l-Indikazzjoni Ġeografika "Kafae Doi Tung" għandhom jirreġistraw mar-Reġistru tal-Fondazzjoni Mae Fah Luang. Għandhom jikkompilaw u jissottomettu lir-Reġistru manwal operatorju. Irtirar jew tibdiliet ta' kull dejta dwar il-membri għandhom ikunu nnotifikati lir-Reġistratur tal-Fondazzjoni Mae Fah Luang. Jekk ma tkunx saret notifika bħal din, is-sħubija tintemm awtomatikament. L-imballaġġ fih valv biex il-prodott jinżamm frisk, li joħroġ l-arja minn ġewwa iżda ma jħallix li l-arja tidħol fil-borża minn barra. Il-"Kafae Doi Tung" jiġi imballat fi 3 daqsijiet: 200 gramma, 500 gramma u 1 000 gramma. Biex ikunu żgurati l-kwalità u l-oriġini, il-proċess ta' imballaġġ għandu jsir b'superviżjoni mill-Fondazzjoni Mae Fah Luang. Is-siġill tal-Uffiċċju tan-Nazzjonijiet Uniti kontra d-Droga u l-Kriminalità (UNODC) ingħata biex jintuża fuq l-imballaġġ. Dan huwa fakultattiv. Il-logo Thai GI, kif ukoll il-logo tal-UE (wara r-reġistrazzjoni Ewropea), huma obbligatorji. Iż-Żona Ġeografika Definita fejn isiru l-operazzjonijiet kollha tal-proċess tal-produzzjoni hija ż-żona Doi Tung, li tinsab fuq il-konfini tad-Distrett ta' Mae Fah Luang u tad-Distrett ta' Mae Sai tal-Provinċja ta' Chiang Rai. Il-parti kważi kollha taż-żona ġeografika definita hija magħmula minn meded ta' muntanji għoljin li jinfirxu mit-Tramuntana san-Nofsinhar fil-partijiet tal-Lvant u tal-Punent, li joħolqu wied dejjaq fin-nofs. Iż-Żona tal-Proġett ta' Żvilupp ta' Doi Tung tikkonsisti f'meded kumplessi ta' muntanji li huma magħmulin minn ħafna tipi ta' ġebel li kważi kollha għandhom l-istess rata ta' reżistenza għat-tkagħbir mit-temp. L-art wieqfa toħloq ħafna kanali tal-ilma u xmajriet bħal Nam Puen, Huay Pueng, Huey Jalaw, Huay Pa Kluey, Huey Nam Rin, Mae Nam Rai u 1Nam Dang. Tagħmel ħafna xita fiż-żona f'mhux anqas minn 120 jum ta' xita kull sena. Il-medja annwali ta' nżul ta' xita hija ta' 2 266 millimetru, u t-temperatura medja hija ta' madwar 22 grad Celsius. Il-ħamrija kważi kollha hija lom, lom tafli, lom ramli u tafal, li tassorbi l-ilma f'livell moderat. Il-kafeni ħodor tal-kwalità ta' "Kafae Doi Tung" magħrufin bħala Peaberry, Extra Fancy, Fancy No 1 u Prime jinkisbu minn dan il-proċess. Huma ta' lewn aħdar jagħti fl-ikħal jew aħdar jagħti fil-griż, u għandhom irtuba ta' 10-12 %. Il-kafena ħadra tal-kwalità ta' Doi Tung tinkiseb wara 4 stadji ta' produzzjoni. L-ewwel, it-tifrid tal-endokarpu mill-qoxra niexfa. It-tieni, it-tindif billi l-endokarpu jgħaddi minn blower biex jitneħħew sedimenti u materjali oħra barranin, inkluża kafena miksura jew mhux sħiħa. It-tielet, it-tnaqqija skont id-dijametru, u fl-aħħar nett il-kafena ħadra titnaqqa aktar skont il-piż billi tintuża l-qawwa tal-gravità biex ikunu eliminati kafeni difettużi u biċċiet ta' ramel oħxon. Il-kafeni ħodor jiġu inkaljati minn inkaljaturi ta' esperjenza fl-inkaljar f'magni tal-inkaljar ta' kwalità għolja fiż-Żona tal-Proġett ta' Żvilupp ta' Doi Tung. L-inkaljar jista' jsir f'livelli differenti, minn ħafif, medju għal skur ħafna. L-ewwel jiġi inkaljat lott żgħir, segwit minn testijiet ta' trattament bir-raża qabel ma jiġu inkaljati lottijiet kbar. Kull lott jagħmlulu testijiet ta' trattament bir-raża wara l-inkaljar. Issir proċedura b'attenzjoni biex ikun eliminat id-dijossidu tal-karbonju, u n-nies ta' esperjenza fl-inkaljar joqogħdu attenti li tinżammlu l-aroma ta' kafè. Il-kafè inkaljat ta' daqsijiet u kwalitajiet varji mbagħad jitħallat skont il-formuli differenti. Wara dan, il-kafè inkaljat jiġi ssiġillat ermetikament f'borża tal-fojl tal-aluminju b'valv li jżommu frisk billi jħalli joħroġ id-dijossidu tal-karbonju u ma jħallix arja minn barra tidħol fil-borża. L-ispeċifikazzjoni tal-kafè inkaljat "Kafae Doi Tung" tidher hawn taħt: Il-Proġett ta' Żvilupp ta' Doi Tung huwa inizjattiva rjali li bdiet fl-1988 biex tippromwovi l-forestazzjoni mill-ġdid u tiġġieled in-narkotiċi. Il-kafè Arabica kien fost l-għelejjel magħżulin biex jitkabbru min-nies tat-tribù tal-għoljiet minflok il-peprin. Dan il-proġett mibdi mid-dar irjali ħoloq postijiet tax-xogħol u dħul stabbli għan-nies tal-lokal, li għamluhom jiddependu minnhom infushom. Il-Proġett ta' Żvilupp ta' Doi Tung ingħata s-siġill tal-UNODC biex jintuża fuq l-imballaġġ ta' "Kafae Doi Tung". Barra dan, minħabba li l-"Kafae Doi Tung" jitkabbar bħala parti minn żona ta' forestazzjoni mill-ġdid, is-siġar kollha tal-kafè jitkabbru fid-dell, jiġifieri fid-dell ta' foresti jħaddru. L-irwieħ u l-elevazzjoni għolja, flimkien mal-użu ta' fertilizzanti organiċi, jagħmlu lill-kafena tal-fosdqa ssir bil-mod, fatt li joħloq profil ta' togħma unika u intensa ta' kafena ta' Doi Tung. Il-weraq li jaqgħu mill-foresta tħaddar huma fertilizzant naturali li jgħin itejjeb il-kontenut nutrizzjonali tal-ħamrija u fl-istess waqt id-dell tas-siġar kbar jipprovdu wkoll ekosistema ta' bilanċ, ħabitat naturali għal għadd kbir ta' għasafar, annimali u diversi siġar. Fatturi naturali u umani għandhom effetti sinifikanti fuq il-produzzjoni tal-"Kafae Doi Tung". Doi Tung hija għolja f'muntanja b'altitudni ta' 800-1 200 metru 'l fuq mil-livell tal-baħar (altitudni medja għal tkabbir), post adatt għall-kultivazzjoni tal-kafè Arabica. Id-dell naturali li fih il-kafè Arabica jitkabbar jippermetti li l-fosdqiet tal-kafè jilħqu jsiru bil-mod, u dan joħloq togħma u aroma kumplessi, densi u intensi. Dan l-isfond huwa kkumplementat bl-għażla metikoluża ta' tipi ta' kafè, manutenzjoni b'attenzjoni, proċeduri kumplessi ta' ħsad u proċess standard ta' produzzjoni.